Besprekfragen by 'De dea fan *ea* en *nea*' fan Bouke Slofstra

1. It stik hyt fan 'De dea fan *ea* en *nea*. Wannear binne dy wurden neffens Slofstra stoarn?

2. Hokker foarmen gongen yn it Aldfrysk foarôf oan 'ea' en 'nea'?

3. Wat wienen de Nederlânske en Dútske kognaten fan 'ea' en 'nea'?

4. Hokker beheining wie der foar rûchwei 1650 op it gebrûk fan 'ea' en 'nea'?

5. Hokker betsjutting koe 'ea' foar rûchwei 1650 ha?

6. It is folle lestiger om in betrouber byld fan it 17e-ieuske Frysk te krijen as fan it 16e- of 19e-ieuske. Hoe komt dat?

7. Hokker beheining wie der yn it Aldfrysk op it gebrûk fan 'jimmer' en 'nimmer'?  
  
8. Hoe sitte de wurden 'jimmer' en 'nimmer' etymologysk sjoen yninoar?

9. Wêrom tinkt Slofstra dat it opkommen fan it nije wurd 'altijd' yn it Nederlânsk sa wichtich wie?

10. Wat betsjutte de folgjende termen en hoe witst dat?  
- aspektueel systeem  
- aspektueel neutraal

- kwantifikasjoneel systeem  
- concessive conditional (*hoe ... ek*)

- negatyf-polêre betsjutting fan *ea*  
- universele betsjutting fan *ea*  
- 'free choice'-betsjutting fan *ea*

11. Troch hokker wurden wurde 'ea' en 'nea' om 1650 hinne ferfongen?

12a. Wat is it gebrûksferskil tusken it âlde 'ea' en it nijere 'oait'?

12b. Wat is it gebrûksferskil tusken it âlde 'nea' en it nijere 'noait'?

13. As er âlder wurdt, begjint Gysbert Japiks de wurden 'ea' en 'nea' oars te brûken. a. Wat feroaret der?

b. Hokker oare ferklearring as it ferstriken fan 'e tiid jout Slofstra foar de feroaring?

14. Tink ris werom oan de bachelor. Hoe is de styl fan Gysbert Japiks oer it generaal te karakterisearjen, as wy sjogge nei formaliteit, distansjearring, natuerlikens en styl? Wat soe dat sizze kinne oer syn kar?

15a. Yn 'e 18e ieu krige it 'free choice'-*ea* konkurrinsje fan in heel oar wurd. Hokker wurd wie dat?  
15b. Yn 'e 17e ieu krige it 'concessive conditional-*ea* konkurrinsje fan in heel oar wurd. Hokker is dat?  
  
16. Yn paragraaf 5 skriuwt Slofstra: "Allinnich yn hiel resint substandert Frysk wurde *ea* en *oait* út en troch wol brûkt yn de *spesifike* betsjutting fan 'ienris' of 'op in bepaald stuit". Wat bedoelt er dêrmei? Hearsto by de minsken dy't dy wurden op 'e nijste manier brûke? Sjoch byneed nochris nei de sinnen by (36).

17. Yn paragraaf 5 skriuwt Slofstra oer *ooit/nooit* vs *ie/nie*: "... it docht jin gjin nij dat nei ferrin fan tiid ien fan beide wurdenpearen ferdwine soe en dat wie it pear *ie/nie*". Oer hokker bekend prinsipe út 'e taalkunde hat Slofstra it?

18a. Hoe gewoan fynsto de sinnen mei *al myn leven/libben* yn (37)?  
18b. Wat is de funksje fan dy wurdgroep?  
18c. Tink ris oan de bekende monolooch fan Badeloch yn Vondel syn *Gijsbrecht van Amstel*. Dêr seit se yn: "Waar werd oprechter trouw, dan tussen man en vrouw, ter wereld ooit gevonden?" Hokker funksje (dy't Slofstra net neamt) hat *ooit* dêr?  
18d. Kenst mear foarbylden fan dat 'fergetten' *ooit*?  
18e. Hoe akseptabel fynst oersettingen dêrfan yn it Frysk mei *oait* en *ea*?  
18f. Under ynfloed fan it Ingelsk komt noch in nij *ooit* op: 'de lekkerste koffie ooit'. Hoe akseptabel fynst ferfryskingen dêrfan mei *oait* en *ea*?

19. It ûnderskied foartidich-neitidich bestiet yn it Frysk noch yn it folgjende gefal:  
- foartidich: ik ha se noch net alle fjouwer.  
- neitidich: ik ha mar fjouwer mear.  
Opfallend is dat by neitidich aspekt ek 'mear' brûkt wurdt, lykas yn 'jimmer' en 'nimmer'.  
Makkesto it boppeneamde ûnderskied noch?

20. Wat ha de Halbertsma's en oare skriuwers yn 'e 19e ieu dien mei de wurden *ea* en *nea*?

21. Hokker betsjuttingsferskil is der tusken it âlde *ea/nea* (fan foar 1700) en it nije (fan de 19e en 20e ieu)?

22. Kin men hjoed de dei sizze dat *ea* en *nea* 'better Frysk' binne as *oait* en *noait*?